ከዛሬ ጀምሮ ከየትኛውም አካባቢ ወደ ደቡብ ክልል የሚደረግ የትራንስፖርት አገልግሎት እንዲቋረጥ ተወሰነ፡፡
ባሕር ዳር፡ መጋቢት 21/2012 ዓ.ም (አብመድ) ክልሉን አቋርጠው የሚያልፉ የሕዝብ ትራንስፖርት አገልግሎት በክልሉ ወሰን ውስጥ ተሳፋሪን ሳያራግፉና ሳይጭኑ በተፈቀደላቸው ስምሪት ብቻ ማለፍ እንደሚችሉም ተገልጧል፡፡የደቡብ ክልል የኮሮና ወረርሽኝ መቆጣጠርና መከላከል ግብረ ሀይል ዛሬ በሰጠው መግለጫ እንዳለው ከመጋቢት 21 ቀን 2012 ዓም ከቀኑ 6፡00 ጀምሮ አዲስ አበባን ጨምሮ ከተለያዩ የአገሪቱ ክልሎች ወደ ደቡብ ክልል የትኛውም የትራንስፖርት አገልግሎት ስምሪት እንዲቋረጥ መወሰኑን አስታውቋል፡፡ግብረ ሀይሉ እንዳስታወቀው ከፍተኛ አገር አቋራጭ ትራንስፖርትና ከክልል ወደ ክልል የሚደረግ አነስተኛና መለስተኛ የህዝብ ትራንስፖርት ስምሪት ላልተወሰነ ጊዜ ተቋርጧል፡፡በዚህም መሠረት ክልሉን አቋርጠው የሚያልፉ የሕዝብ ትራንስፖርት አገልግሎት በክልሉ ወሰን ውስጥ ተሳፋሪን ሳያራግፉና ሳይጭኑ በተፈቀደላቸው ስምሪት ብቻ ማለፍ ይችላሉ፡፡